|  |  |  |
| --- | --- | --- |
| **ZnakRZS** | Република Србија  Републички завод за статистику | ISSN 0353-9555 |
| **САОПШТЕЊЕ** | | **РС10** |
| број 047 - год. LXVII, 28.02.2017. | |  |
| **Анкета о радној снази** | | СРБ047 РС10 280217 |

**Анкета о радној снази, IV квартал 2016.**

- Претходни резултати -

Анкета о радној снази је најобухватнији и једини међународно упоредиви инструмент за праћење кретања на тржишту рада, којом се региструју демографске и социоекономске карактеристике становништва старијег од 15 година. Главни циљ ове Aнкете је оцењивање обима радне снаге, тј. запосленог и незапосленог становништва, при чему се под запосленошћу подразумева рад како у формалном, тако и у неформалном сектору. Поред тога, Анкета о радној снази се бави карактеристикама запослености (професионалним статусом запослених лица, њиховом делатношћу, занимањем, правима која остварују на послу...) и незапослености (стеченим образовањем, дужином тражења посла, претходним радним искуством...), као и карактеристикама неактивног становништва ‒ њиховим образовањем, старошћу, извором прихода и спремношћу да се укључе на тржиште рада.

**Графикон 1.** Кретање стопе запослености/незапослености становништва старости 15 и више год.,   
2014–2016. (%)



Анкета о радној снази је у четвртом кварталу 2016. године спроведена на узорку од 15.037 домаћинстава, од чега је анкетирано 12.068 домаћинстава, тј. 29.205 лица старости 15 и више година.

Према резултатима Анкете о радној снази у четвртом кварталу 2016. године дошло је до смањења запослености (за 82.600) и незапослености (за 40.300) у односу на претходни квартал, с тим што је на смањење укупне запослености утицало смањење неформалне запослености (за 106.700), првенствено у пољопривреди, услед смањеног обима сезонских радова у посматраном периоду године, док се формална запосленост повећала (за 24.200), нарочито у прерађивачкој индустрији. Оцењени број формално запослених лица је достигао 2.160.700, док број неформално запослених лица износи 570.700, од којих је 2/3 лица (374.900) ангажовано у пољопривреди.

Резултат оваквог кретања запослености и незапослености је, с једне стране, рекордно ниска стопа незапослености (13,0%), а с друге стране, повећање контигента неактивног становништва (за 114.000), којем поред пензионера, ђака и студената припадају и неактивна лица која желе и у могућности су да почну да раде иако не траже посао активно (због чега не припадају категорији незапослених), а чији број је за 50.100 већи у односу на претходни квартал и сада износи 378.500.

У поређењу са четвртим кварталом 2015. године, обим контигента радне снаге, који подразумева запослена и незапослена лица, није се битније мењао али је унутар тог контигента становништва дошло до преливања из статуса незапослених у статус запослених лица. Број незапослених је смањен за 144.900, а број запослених повећан за 150.600, при чему је неформална запосленост, углавном у пољопривреди, повећана за 43.400, а формална запосленост, пре свега у делатностима Прерађивачка индустрија и Трговина на велико и мало и поправка моторних возила, повећана за 107.200. Овакво кретање формалне запослености је у складу са подацима о регистрованој запослености које Републички завод за статистику, такође, прати и публикује.

Позитиван тренд повећања запослености и смањења незапослености од последњег квартала 2015. до последњег квартала 2016. године одразио се и на младе (од 15 до 24 године старости). Ипак, смањење стопе незапослености код ове популације за 13,8 процентних поена у односу на исти период прошле године није само резултат смањења броја незапослених, већ и негативног демографског тренда и, последично, све мањег обима популације узраста од 15 до 24 године.

Удео младих који нити раде нити су у било каквом систему образовања у укупној популацији младих између 15 и 24 године старости (тзв. НЕЕТ стопа) такође је смањен у односу на исти квартал 2015. године и сада износи 16,5%. Код популације од 15 до 29 година старости тај удео износи 21,4%, што значи да више од петине младих тог узраста представља неискоришћени ресурс, и са аспекта рада и са аспекта образовања.

**Радна снага**

Број активних лица, старости 15 и више година, у четвртом кварталу 2016. године износи 3.141.200, од чега је 2.731.400 запослених, а 409.800 незапослених. Стопа активности износи 52,3%, што је за 2,0 процентних поена мање у односу на претходни квартал, а за 0,4 п. п. више у односу на исти квартал 2015. године.

**Активно становништво (радну снагу)** чине сва запослена и незапослена лица.

**Стопа активности (учешћа радне снаге)** представља удео активног становништва у укупном становништву старом 15 и више година.

У односу на претходни квартал, број активних жена смањен је за 65.900, као и број активних мушкараца за 57.000. У свим регионима забележен је пад активности. Највећи пад активности забележен је у Региону Шумадије и Западне Србије (43.800) и у Региону Војводине (41.500), док је најмањи пад активности забележен у Београдском региону (9.400).

У односу на исти квартал 2015. године, активност је повећана код жена за 23.500, а код мушкараца је смањена за 17.800. Активност је у том периоду повећана у Београдском региону (17.600), као и у Региону Шумадије и Западне Србије (10.600), а смањена је у Региону Војводине (19.800) и у Региону Јужне и Источне Србије (2.800).

У структури становништва према статусу у активности, региони имају различиту расподелу. Стопе активности и запослености највеће су у Региону Шумадије и Западне Србије (54,4% и 47,2%, респективно) и у Београдском региону (53,5% и 46,3%, респективно), док је удео незапослених у укупној популацији старости 15 и више година приближно исти у свим регионима (графикон 2).

**Графикон 2.** Структура становништва старости 15 и више год., према активности, регионима и полу,  
IV квартал 2016.



За разлику од региона, где не постоји битна разлика у погледу могућности за запосленост, подела мушке и женске популације према радном статусу указује на значајну неравноправност полова на тржишту рада. Наиме, док је стопа активности мушкараца старих 15 и више година 60,7%, код жена је тај удео свега 44,5%. Стопа запослености мушкараца је за чак 14,1 п. п. већа од стопе запослености жена (графикон 2).

**Запослена лица**

Број запослених лица у четвртом кварталу 2016. године износи 2.731.400, што је за 82.600 мање у односу на претходни квартал, а за 150.600 више у односу на четврти квартал 2015. године. Стопа запослености износи 45,5%, што је за 1,3 п. п. мање у односу на претходни квартал, а за 2,8 п. п. више у односу на исти квартал 2015. године.

**Запосленим лицима** сматрају се лица која су најмање један сат у посматраној седмици обављала неки плаћени посао (у новцу или натури), као и лица која су имала запослење, али која су у тој седмици била одсутна са посла (уз гаранцију повратка).

**Стопа запослености** представља удео запослених у укупном становништву старом 15 и више година.

**Неформалном запосленошћу** се сматра рад у нерегистрованим предузећима, рад у регистрованим предузећима али без уговора о раду, као и рад помажућих чланова домаћинства.

**Стопа неформалне запослености** представља удео неформално запослених у укупној запослености.

Запосленост се током протекле године (од четвртог квартала 2015. до четвртог квартала 2016. године) у формалном сектору повећала за 107.200, а у неформалном сектору за 43.400 лица, при чему је раст неформалне запослености углавном сконцентрисан у пољопривредним делатностима[[1]](#footnote-1)\*, где је број запослених повећан за 30.800. Стопа неформалне запослености у четвртом кварталу 2016. године износи 20,9% на нивоу свих делатности (графикон 3). Стопа неформалне запослености без пољопривреде је значајно мања и износи 9,2%.

**Графикон 3.** Учешће формалне и неформалне запослености у укупној запослености становништва старости 15 и више год., IV квартал 2016.

|  |
| --- |
|  |
|  |

**Стопа неформалне запослености без пољопривреде\*** представља удео неформално запослених ван пољопривреде у укупној запослености ван пољопривреде.

Што се секторске поделе запослености тиче, најзаступљеније су услужне делатности (56,6%), док учешће индустрије у укупној запослености износи 21,4% (графикон 4).

**Графикон 4.** Структура запослених старости 15 и више год., по секторима делатности, IV квартал 2016.

|  |  |
| --- | --- |
|  | **Сектор пољопривреде** обухвата пољопривреду, шумарство и рибарство.  **Сектор индустрије** обухвата рударство, прерађивачку индустрију, снабдевање електричном енергијом, гасом и паром, снабдевање водом и управљање отпадним водама.  **Сектор грађевине** обухвата грађевинарство.  **Сектор услуга** обухвата трговину на велико и мало, саобраћај и складиштење, услуге смештаја и исхране, информисање и комуникације, финансијске делатности и делатност осигурања, пословање некретнинама, стручне, научне, иновационе и техничке делатности, административне и помоћне услужне делатности, државну управу и обавезно социјално осигурање, образовање, здравствену и социјалну заштиту, уметност, забаву и рекреацију, остале услужне делатности, делатност домаћинства као послодавца, делатност екстериторијалних организација и тела. |

Стопа запослености је највећа у Региону Шумадије и Западне Србије (47,2%), затим следе Београдски регион (46,3%) и Регион Војводине (44,5%), док најмању стопу има Регион Јужне и Источне Србије (43,6%).

У односу на трећи квартал 2016. године, дошло је до пада стопе запослености у свим регионима. Највећи пад забележен је у Региону Шумадије и Западне Србије (1,7 п. п.). У поређењу са истим кварталом 2015. године забележен је раст стопе запослености у свим регионима, и то највише у Београдском Региону (4,5 п. п.) (графикон 5).

**Графикон 5.** Промена стопе запослености становништва старости 15 и више год., по регионима, IV квартал 2016. (п. п.)



У поређењу с претходним кварталом, пад стопе запослености је најмањи у Београдском региону (0,7 п. п.), а у поређењу са истим кварталом 2015. године, раст стопе запослености је најмањи у Региону Војводине (1,7 п. п.).

**Незапослена лица**

У четвртом кварталу 2016. године број незапослених лица старих 15 и више година је био 409.800, што је за 40.300 лица мање у односу на претходни, а за 144.900 лица мање у односу на четврти квартал 2015. године. Незапосленост је значајније опала код жена него код мушкараца у односу на претходни квартал. У односу на исти квартал претходне године, пад незапослености је незнатно већи код мушкараца.

**Незапослена лица** су она лица која нису обављала ниједан плаћени посао у посматраној седмици, активно су тражила посао током четири седмице које су претходиле посматраној седмици и у могућности су да почну да раде у року од две седмице након истека посматране седмице.

**Стопа незапослености** представља удео незапослених у радној снази (запослени и незапослени) старости 15 и више година.

**Стопа дугорочне незапослености** представља удео лица незапослених дуже од годину дана у радној снази (запослени и незапослени) старости 15 и више година.

**Стопа НЕЕТ** подразумева учешће лица старости од 15 до 24 године, која нити су запослена, нити су на школовању, ни на обуци, у укупној популацији тог узраста**.**

Стопа незапослености код популације старости 15 и више година износи 13,0% на нивоу целе Србије, при чему је нешто већа у Региону Јужне и Источне Србије (13,7%), док најнижу вредност има у Региону Војводине (11,9%) (графикон 6).

**Графикон 6.** Стопа незапослености лица старости 15 и више год. и 15–24, по регионима, IV квартал 2016.



Стопа незапослености младих, од 15 до 24 године старости, највиша је у Региону Јужне и Источне Србије (34,1%), а најнижа у Региону Шумадије и Западне Србије (29,2%).

У поређењу са претходним кварталом, незапосленост је најзначајније смањена у Региону Војводине (за 18.400 лица), док је у Београдском региону број незапослених лица остао на истом нивоу.

Стопа дугорочне незапослености је 8,3%, што је за 0,7 п. п. мање у односу на претходни квартал и за 4,3 п. п. мање у односу на исти квартал претходне године.

Стопа НЕЕТ износи 16,5%, што представља смањење за 1,7 п. п. у односу на претходни квартал и за 3,3 п. п. у односу на исти квартал претходне године.

**Неактивно становништво**

Број неактивних лица у четвртом кварталу 2016. године износи 2.863.000, што је за 114.000 више у односу на претходни квартал и за 40.700 мање у поређењу с четвртим кварталом 2015. године. Стопа неактивности износи 47,7%, што је за 2,0 п. п. више у односу на претходни квартал, при чему је ова стопа значајно већа код жена (55,5%) него код мушкараца (39,3%). У односу на четврти квартал 2015. године, стопа неактивности је мања за 0,4 п. п.

**Неактивно становништво** чине сва лица стара 15 и више година која нису сврстана у запослено или незапослено становништво. У неактивна лица спадају студенти, пензионери, лица која обављају кућне послове, као и остала лица која у посматраној седмици нису обављала ниједан плаћени посао, нису активно тражила посао или нису била у могућности да почну да раде у року од две седмице након истека посматране седмице.

**Стопа неактивности** представља удео неактивног становништва у укупном становништву старом 15 и више година.

**Графикон 7.** Неактивно становништво старости 15 и више год., према могућности запослења  
и старосним групама, IV квартал 2016. (хиљ.)



1) Разлози због којих лица не желе да раде могу бити: школовање или обука, болест или неспособност, пензија, брига о деци или одраслим неспособним лицима, изгубљена нада у могућност налажења посла и други лични или породични разлози.

2) Лица желе али не могу да раде због школовања, болести или неспособности, обавезног друштвено-корисног рада или личних разлога.

3) Лица која желе да раде (прихватили би посао уколико би им био понуђен) и у могућности су да почну да раде, али се не баве активним тражењем посла.

За детаљнији опис ове Анкете и свих дефиниција у вези са радном снагом видети методологију Анкете о радној снази на [www.stat.gov.rs](http://www.stat.gov.rs/).

**Правила заокруживања**

Резултати Анкете о радној снази публикују се заокружени на хиљаде, с једним децималним местом.

Укупне вредности (сумари) не слажу се увек са збиром појединачних података, с обзиром на то да се дате оцене у статистичким публикацијама израчунавају користећи незаокружене бројеве (што даје прецизније податке).

Графикони у публикацијама такође се формирају на основу незаокружених података.

**РЕЗУЛТАТИ**

**Табела 1.** Основни контигенти радне снаге старости 15 и више год., по полу, IV квартал 2016.

|  |  |  |  |  |  |
| --- | --- | --- | --- | --- | --- |
|  | IV квартал 2016 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Укупно** | 6004,2 | -8,9 | -0,1 | -35,1 | -0,6 |
| Активни | 3141,2 | -122,9 | -3,8 | 5,6 | 0,2 |
| Запослени | 2731,4 | -82,6 | -2,9 | 150,6 | 5,8 |
| Незапослени | 409,8 | -40,3 | -9,0 | -144,9 | -26,1 |
| Неактивни | 2863,0 | 114,0 | 4,1 | -40,7 | -1,4 |
|  |  |  |  |  |  |
| **Мушкарци** | 2895,7 | -4,3 | -0,1 | -16,9 | -0,6 |
| Активни | 1757,6 | -57,0 | -3,1 | -17,8 | -1,0 |
| Запослени | 1529,4 | -55,8 | -3,5 | 58,7 | 4,0 |
| Незапослени | 228,2 | -1,2 | -0,5 | -76,5 | -25,1 |
| Неактивни | 1138,1 | 52,7 | 4,9 | 1,0 | 0,1 |
|  |  |  |  |  |  |
| **Жене** | 3108,5 | -4,6 | -0,1 | -18,2 | -0,6 |
| Активни | 1383,6 | -65,9 | -4,5 | 23,5 | 1,7 |
| Запослени | 1202,0 | -26,8 | -2,2 | 91,9 | 8,3 |
| Незапослени | 181,6 | -39,1 | -17,7 | -68,4 | -27,4 |
| Неактивни | 1724,9 | 61,3 | 3,7 | -41,7 | -2,4 |

**Табела 1а.** Стопе активности, запослености, незапослености и неактивности  
становништва старости 15 и више год., по полу, IV квартал 2016.

|  |  |  |  |
| --- | --- | --- | --- |
|  | IV квартал 2016 | Промене у односу на претходни квартал | Промене у односу на исти квартал претходне године |
| (%) | п.п. | |
|  |  |  |  |
| **Укупно** |  |  |  |
| Стопа активности | 52,3 | -2,0 | 0,4 |
| Стопа запослености | 45,5 | -1,3 | 2,8 |
| Стопа незапослености | 13,0 | -0,7 | -4,6 |
| Стопа неактивности | 47,7 | 2,0 | -0,4 |
|  |  |  |  |
| **Мушкарци** |  |  |  |
| Стопа активности | 60,7 | -1,9 | -0,3 |
| Стопа запослености | 52,8 | -1,8 | 2,3 |
| Стопа незапослености | 13,0 | 0,3 | -4,2 |
| Стопа неактивности | 39,3 | 1,9 | 0,3 |
|  |  |  |  |
| **Жене** |  |  |  |
| Стопа активности | 44,5 | -2,1 | 1,0 |
| Стопа запослености | 38,7 | -0,8 | 3,2 |
| Стопа незапослености | 13,1 | -2,1 | -5,3 |
| Стопа неактивности | 55,5 | 2,1 | -1,0 |

**Табела 2.** Основни контигенти радне снаге старости 15–24 год., по полу, IV квартал 2016.

|  |  |  |  |  |  |
| --- | --- | --- | --- | --- | --- |
|  | IV квартал 2016 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Укупно** | 749,9 | -4,6 | -0,6 | -18,6 | -2,4 |
| Активни | 224,6 | -11,4 | -4,8 | -7,5 | -3,2 |
| Запослени | 154,6 | -14,2 | -8,4 | 26,9 | 21,0 |
| Незапослени | 70,0 | 2,8 | 4,1 | -34,4 | -32,9 |
| Неактивни | 525,3 | 6,8 | 1,3 | -11,1 | -2,1 |
|  |  |  |  |  |  |
| **Мушкарци** | 385,9 | -2,4 | -0,6 | -9,4 | -2,4 |
| Активни | 139,5 | -9,5 | -6,4 | -4,7 | -3,3 |
| Запослени | 95,2 | -16,4 | -14,7 | 7,9 | 9,1 |
| Незапослени | 44,4 | 6,9 | 18,3 | -12,7 | -22,2 |
| Неактивни | 246,3 | 7,2 | 3,0 | -4,7 | -1,9 |
|  |  |  |  |  |  |
| **Жене** | 364,0 | -2,2 | -0,6 | -9,2 | -2,5 |
| Активни | 85,0 | -1,9 | -2,2 | -2,8 | -3,2 |
| Запослени | 59,4 | 2,2 | 3,9 | 18,9 | 46,7 |
| Незапослени | 25,6 | -4,1 | -13,8 | -21,7 | -45,9 |
| Неактивни | 279,0 | -0,4 | -0,1 | -6,4 | -2,2 |

**Табела 2а.** Стопе активности, запослености, незапослености и неактивности становништва старости  
15–24 год., по полу, IV квартал 2016.

|  |  |  |  |
| --- | --- | --- | --- |
|  | IV квартал 2016 | Промене у односу на претходни квартал | Промене у односу на исти квартал претходне године |
| (%) | п.п. | |
|  |  |  |  |
| **Укупно** |  |  |  |
| Стопа активности | 29,9 | -1,3 | -0,3 |
| Стопа запослености | 20,6 | -1,8 | 4,0 |
| Стопа незапослености | 31,2 | 2,7 | -13,8 |
| Стопа неактивности | 70,1 | 1,3 | 0,3 |
|  |  |  |  |
| **Мушкарци** |  |  |  |
| Стопа активности | 36,2 | -2,2 | -0,3 |
| Стопа запослености | 24,7 | -4,1 | 2,6 |
| Стопа незапослености | 31,8 | 6,6 | -7,7 |
| Стопа неактивности | 63,8 | 2,2 | 0,3 |
|  |  |  |  |
| **Жене** |  |  |  |
| Стопа активности | 23,4 | -0,4 | -0,2 |
| Стопа запослености | 16,3 | 0,7 | 5,5 |
| Стопа незапослености | 30,1 | -4,1 | -23,8 |
| Стопа неактивности | 76,6 | 0,4 | 0,2 |
|  |  |  |  |
| NEETs (15–24) | 16,5 | -1,7 | -3,3 |
| Рано напуштање школовања (18–24)[[2]](#footnote-2)) | 6,1 | -1,1 | -0,4 |

**Табела 3.** Aктивно становништво старости 15 и више год., према полу и региону, IV квартал 2016.

|  |  |  |  |  |  |
| --- | --- | --- | --- | --- | --- |
|  | IV квартал 2016 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Aктивни ‒ укупно** | 3141,2 | -122,9 | -3,8 | 5,6 | 0,2 |
|  |  |  |  |  |  |
| **Пол** |  |  |  |  |  |
| Мушкарци | 1757,6 | -57,0 | -3,1 | -17,8 | -1,0 |
| Жене | 1383,6 | -65,9 | -4,5 | 23,5 | 1,7 |
|  |  |  |  |  |  |
| **Регион** |  |  |  |  |  |
| Београдски регион | 768,1 | -9,4 | -1,2 | 17,6 | 2,3 |
| Регион Војводине | 812,5 | -41,5 | -4,9 | -19,8 | -2,4 |
| Регион Шумадије и Западне Србије | 909,6 | -43,8 | -4,6 | 10,6 | 1,2 |
| Регион Јужне и Источне Србије | 651,0 | -28,2 | -4,1 | -2,8 | -0,4 |
| Регион Косово и Метохија | … | … | … | … | … |

**Табела 4.** Запослена лица старости 15 и више год., према полу и региону, IV квартал 2016.

|  |  |  |  |  |  |
| --- | --- | --- | --- | --- | --- |
|  | IV квартал 2016 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Запослени ‒ укупно** | 2731,4 | -82,6 | -2,9 | 150,6 | 5,8 |
|  |  |  |  |  |  |
| **Пол** |  |  |  |  |  |
| Мушкарци | 1529,4 | -55,8 | -3,5 | 58,7 | 4,0 |
| Жене | 1202,0 | -26,8 | -2,2 | 91,9 | 8,3 |
|  |  |  |  |  |  |
| **Регион** |  |  |  |  |  |
| Београдски регион | 664,8 | -9,4 | -1,4 | 54,2 | 8,9 |
| Регион Војводине | 715,6 | -23,1 | -3,1 | 15,4 | 2,2 |
| Регион Шумадије и Западне Србије | 788,9 | -29,4 | -3,6 | 50,2 | 6,8 |
| Регион Јужне и Источне Србије | 562,1 | -20,8 | -3,6 | 30,8 | 5,8 |
| Регион Косово и Метохија | … | … | … | … | … |

**Табела 5.** Формално/неформално запослена лица старости 15 и више год., IV квартал 2016.

|  |  |  |  |  |  |
| --- | --- | --- | --- | --- | --- |
|  | IV квартал 2016 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Запослена лица** | **2731,4** | **-82,6** | **-2,9** | **150,6** | **5,8** |
| Формално запослени | 2160,7 | 24,2 | 1,1 | 107,2 | 5,2 |
| ‒ формално запослени, без пољопривреде[[3]](#footnote-3)) | 1931,5 | 30,3 | 1,6 | 94,0 | 5,1 |
| ‒ формално запослени у пољопривреди | 229,2 | -6,2 | -2,6 | 13,2 | 6,1 |
| Неформално запослени | 570,7 | -106,7 | -15,8 | 43,4 | 8,2 |
| ‒ неформално запослени, без пољопривреде | 195,8 | -37,0 | -15,9 | 12,6 | 6,8 |
| ‒ неформално запослени у пољопривреди | 374,9 | -69,8 | -15,7 | 30,8 | 9,0 |
|  |  |  |  |  |  |
|  | **%** | (п.п.) | | | |
|  |  |  |  |  |  |
| Стопа неформалне запослености ‒ укупно | 20,9 |  | -3,2 |  | 0,5 |
| Стопа неформалне запослености, без  пољопривреде | 9,2 | -1,7 | 0,1 |

**Табела 6.** Незапослена лица старости 15 и више год., по полу и региону, IV квартал 2016.

|  |  |  |  |  |  |
| --- | --- | --- | --- | --- | --- |
|  | IV квартал 2016 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Незапослени ‒ укупно** | **409,8** | **-40,3** | **-9,0** | **-144,9** | **-26,1** |
|  |  |  |  |  |  |
| **Пол** |  |  |  |  |  |
| Мушкарци | 228,2 | -1,2 | -0,5 | -76,5 | -25,1 |
| Жене | 181,6 | -39,1 | -17,7 | -68,4 | -27,4 |
|  |  |  |  |  |  |
| **Регион** |  |  |  |  |  |
| Београдски регион | 103,3 | 0,0 | 0,0 | -36,6 | -26,1 |
| Регион Војводине | 96,9 | -18,4 | -16,0 | -35,2 | -26,7 |
| Регион Шумадије и Западне Србије | 120,7 | -14,4 | -10,7 | -39,5 | -24,7 |
| Регион Јужне и Источне Србије | 88,9 | -7,4 | -7,7 | -33,6 | -27,4 |
| Регион Косово и Метохија | … | … | … | … | … |
|  |  |  |  |  |  |
|  | % | (п.п.) | | | |
|  |  |  |  |  |  |
| **Стопа дугорочне незапослености** | **8,3** |  | **-0,7** |  | **-4,3** |

**Табела 7.** Неактивно становништво старости 15 и више год., по полу и региону, IV квартал 2016.

|  |  |  |  |  |  |
| --- | --- | --- | --- | --- | --- |
|  | IV квартал 2016 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Неактивни ‒ укупно** | **2863,0** | **114,0** | **4,1** | **-40,7** | **-1,4** |
|  |  |  |  |  |  |
| **Пол** |  |  |  |  |  |
| Мушкарци | 1138,1 | 52,7 | 4,9 | 1,0 | 0,1 |
| Жене | 1724,9 | 61,3 | 3,7 | -41,7 | -2,4 |
|  |  |  |  |  |  |
| **Регион** |  |  |  |  |  |
| Београдски регион | 666,6 | 9,5 | 1,5 | -16,8 | -2,5 |
| Регион Војводине | 795,6 | 39,0 | 5,2 | 9,8 | 1,2 |
| Регион Шумадије и Западне Србије | 762,6 | 40,4 | 5,6 | -24,0 | -3,0 |
| Регион Јужне и Источне Србије | 638,2 | 25,0 | 4,1 | -9,7 | -1,5 |
| Регион Косово и Метохија | … | … | … | … | … |

**Табела 8.** Основни контигенти радне снаге, по региону и старосним групама, IV квартал 2016.

|  |  |  |  |  |  |  |
| --- | --- | --- | --- | --- | --- | --- |
|  | Укупно | Србија – север | | Србија – југ | | |
|
| Београдски регион | Регион Војводине | Регион Шумадије и Западне Србије | Регион Јужне и Источне Србије | Регион Косово и Метохија |
|  | (у хиљ.) | | | | | |
| **Становништво старо 15 +** | 6004,2 | 1434,7 | 1608,1 | 1672,2 | 1289,2 | … |
| Активно | 3141,2 | 768,1 | 812,5 | 909,6 | 651,0 | … |
| Запослено | 2731,4 | 664,8 | 715,6 | 788,9 | 562,1 | … |
| Незапослено | 409,8 | 103,3 | 96,9 | 120,7 | 88,9 | … |
| Неактивно | 2863,0 | 666,6 | 795,6 | 762,6 | 638,2 | … |
|  | % | | | | | |
| Стопа активности | 52,3 | 53,5 | 50,5 | 54,4 | 50,5 | … |
| Стопа запослености | 45,5 | 46,3 | 44,5 | 47,2 | 43,6 | … |
| Стопа незапослености | 13,0 | 13,4 | 11,9 | 13,3 | 13,7 | … |
| Стопа неактивности | 47,7 | 46,5 | 49,5 | 45,6 | 49,5 | … |
|  | (у хиљ.) | | | | | |
| **Младо становништво (15–24)** | 749,9 | 164,7 | 203,5 | 216,4 | 165,3 | … |
| Активно | 224,6 | 43,0 | 68,5 | 63,4 | 49,7 | … |
| Запослено | 154,6 | 29,5 | 47,4 | 44,9 | 32,8 | … |
| Незапослено | 70,0 | 13,5 | 21,0 | 18,5 | 17,0 | … |
| Неактивно | 525,3 | 121,7 | 135 | 153 | 115,6 | … |
|  | % | | | | | |
| Стопа активности | 29,9 | 26,1 | 33,7 | 29,3 | 30,1 | … |
| Стопа запослености | 20,6 | 17,9 | 23,3 | 20,7 | 19,8 | … |
| Стопа незапослености | 31,2 | 31,3 | 30,7 | 29,2 | 34,1 | … |
| Стопа неактивности | 70,1 | 73,9 | 66,3 | 70,7 | 69,9 | … |
|  | (у хиљ.) | | | | | |
| **Становништво радног узраста (15–64)** | 4652,6 | 1126,0 | 1263,0 | 1290,9 | 972,7 | … |
| Активно | 3004,3 | 755,0 | 795,5 | 844,7 | 609,1 | … |
| Запослено | 2595,0 | 651,9 | 698,6 | 724,0 | 520,6 | … |
| Незапослено | 409,3 | 103,2 | 96,9 | 120,7 | 88,5 | … |
| Неактивно | 1648,2 | 371 | 467,5 | 446,2 | 363,6 | … |
|  | % | | | | | |
| Стопа активности | 64,6 | 67,1 | 63,0 | 65,4 | 62,6 | … |
| Стопа запослености | 55,8 | 57,9 | 55,3 | 56,1 | 53,5 | … |
| Стопа незапослености | 13,6 | 13,7 | 12,2 | 14,3 | 14,5 | … |
| Стопа неактивности | 35,4 | 32,9 | 37,0 | 34,6 | 37,4 | … |

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Контакт: [ars@stat.gov.rs](mailto:ars@stat.gov.rs), тел.: 011 2412 922, локал 372

Издаје и штампа: Републички завод за статистику, 11 050 Београд, Милана Ракића 5   
Tелефон: 011 2412 922 (централа) • Tелефакс: 011 2411-260 • www.stat.gov.rs  
Одговара: др Миладин Ковачевић, директор   
Tираж: 20 ● Периодика излажења: квартална

1. \* Под пољопривредном делатношћу се подразумевају сектор делатности Пољопривреда, шумарство и рибарство и део сектора Делатност домаћинства као послодавца, који се односи на послове у пољопривреди. [↑](#footnote-ref-1)
2. ) Овим индикатором су представљена лица старости од 18 до 24 године са највише завршеном основном школом, која у последње четири седмица нису била на школовању или обуци. [↑](#footnote-ref-2)
3. ) Под пољопривредном делатношћу се подразумевају сектор делатности Пољопривреда, шумарство и рибарство и део сектора Делатност домаћинства као послодавца, који се односи на послове у пољопривреди. [↑](#footnote-ref-3)